Aferdis wis sin i d-yettbegginen tatrarit deg unnar n tmedyazt d ayen icudden ɣer tutlayt tudyizt , imi ma nuɣal ɣer tmuɣliwin n yinagmayen ɣef temsalt-agi ad ten-naf qqarent-d belli tutlayt tudyizt tettemgirid seg umedyaz ɣer wayeḍ , tettemgirid si tsuta n yimedyazen ɣer tayeḍ , am wakken tettemgirid seg yiwet n tallit deg umezruy ɣer tayed , aladɣa gar tallit tamensayt d tallit tatrart .